ร้านดูร่มรื่นดีค่ะ ต้นๆไม้เยอะดี สีเขียวเย็นตา เก้าอี้ไม้สีเข้มแบบง่ายๆดูแล้วคลาสสิคดี แค่ยืนอยู่หน้าร้านก็เห็นคนเต็มร้านแล้ว

เครื่องดื่ม
พอดีเป็นคนไม่ชอบกินกาแฟ และมักจะสั่งชาเขียวเป็นจุดตัดของทุกร้านค่ะ ตอนนั้นลังเลว่าจะเอาชาเขียวนมธรรมดาหรือมัชฉะนมดี เลยคิดว่าเอาแบบดีๆไปเลยดีกว่า
- ชาเขียวมัชฉะนมปั่น - เป็นชาเขียวรสชาติแย่ที่สุดเท่าที่เคยกินมา มีเพื่อนร่วมชะตาคนนึงค่ะ รสชาติจืดๆแถมมีเปรี้ยวนิดๆด้วย อย่าว่าแต่มัขฉะเลย กลิ่นชาเขียวปกติก็ไม่มี เหม็นเขียวสุดๆ (หรือว่าพนักงงานจดออเดอร์ผิดก็ไม่รู้ แต่สั่งชัดเจนมาก สองรอบแน่ะ เพราะเพื่อนพึ่งนึกออกว่าจะสั่งเหมือนเรา) ถ้าเจ้าของร้านมาอ่านขอบอกว่ามันแย่มากค่ะ ทำให้ไม่อยากไปอีกเลย

- เจแปนนิชโทส - เราสั่งไอศกรีมมะนาวไปค่ะ รสชาติโอเคเลยนะ เปรี้ยวหวานกำลังดี ส่วนตัวขนมปังนี่ธรรมดามาก ไม่เหมือนขนมปังร้านแื่นๆที่เอามาทำโทส แต่ก็กินได้นะ ไม่ได้แย่ รวมๆรสชาติก็โอเค ไม่ได้เลิศหรูอะไร ส่วนเพื่อนคนอื่นก็สั่งโทสค่ะ แค่ไอกรีมคนละรส ทุกคนก็คิดเห็นไม่ต่างกันคือไอศกรีมโอเค แต่ขนมปังธรรมดาสุดๆ

อ่อ เพื่อนเราสั่งเครื่องดื่มอะไรซักอย่างที่เป็นกาแฟแล้วมีไอศกรีมใส่เข้าไป ทุกคนก็นึกว่าจะเป็นกาแฟปั่นแล้วใส่ไอศกรีม แต่นี่เป็นกาแฟใส่น้ำแข็งแล้วมีไอศกรีมวนิลาข้างใน เพื่อนบอกว่าเฉยๆ เราไม่ชอบกาแฟขอไม่ออกความเห็นค่ะ

ราคา ราคาถือว่าไม่แพงเลยค่ะ เครื่องดื่มทั่วไปอยู่ที่ 30-60 บาท เค้ก 40-60 บาท ส่วนโทสประมาณ 40-50 มั้งคะ

สรุป เท่าที่กินมา สรุปว่าโทสพอกินได้ค่ะ แต่ชาเขียวมัชฉะแย่ที่สุดในชีวิตแล้วจริงๆ  เข็ดเลยค่ะ แต่เค้าขึ้นชื่อเรื่องกาแฟนี่เนอะ ถ้าใครชื่นชอบกาแฟก็ลองค่ะ เค้าดังมากจริงๆ